Komisijas paziņojums Padomei un Eiropas Parlamentam par gatavošanos Lisabonas Eiropas un Vidusjūras reģiona valstu ārlietu ministru konferencei Lisabonā (2007. gada 5. - 6. novembrī) - Eiropas un Vidusjūras reģiona valstu partnerība – reģionālās sadarbības pilnveidošana, lai veicinātu mieru, progresu un starpkultūru dialogu [SEC(2007) 1309] /* COM/2007/0598 galīgā redakcija */





[pic] | EIROPAS KOPIENU KOMISIJA | Briselē, 17.10.2007 COM(2007) 598 galīgā redakcija KOMISIJAS PAZIŅOJUMS PADOMEI UN EIROPAS PARLAMENTAM par gatavošanos Lisabonas Eiropas un Vidusjūras reģiona valstu ārlietu ministru konferencei Lisabonā (2007. gada 5. - 6. novembrī) Eiropas un Vidusjūras reģiona valstu partnerība – reģionālās sadarbības pilnveidošana, lai veicinātu mieru, progresu un starpkultūru dialogu [SEC(2007) 1309] KOMISIJAS PAZIŅOJUMS PADOMEI UN EIROPAS PARLAMENTAM par gatavošanos Eiropas un Vidusjūras reģiona vals tu ārlietu ministru konferencei Lisabonā (2007. gada 5. - 6. novembrī) Eiropas un Vidusjūras reģiona valstu partnerība – reģionālās sadarbības pilnveidošana, lai veicinātu mieru, progresu un starpkultūru dialogu 1. Lai arī Vidējos Austrumos notiek ilgstoši konflikti, Eiropas un Vidusjūras reģiona valstu partnerība kopš 1995. gada ir veidojusies stabili un guvusi ievērojamus panākumus. Barselonas process pēc gandrīz divpadsmit gadiem ir kļuvis par visaptverošu un sekmīgu reģionālu partnerību. Kopīgas iestādes un tīkli, piemēram, Annas Lindas fonds kultūru dialoga veicināšanai, Eiropas un Vidusjūras reģiona valstu Parlamentārā asambleja, FEMISE (ekonomikas pētniecības institūtu tīkls) un EuroMeSCO (politikas zinātnes institūtu tīkls), ir nozīmīgs ieguldījums, ko nodrošina 37 partnervalstu (ar vairāk nekā 700 miljoniem iedzīvotāju) partnerība. Tomēr dialogā par politikas un drošības jautājumiem reģionālie konflikti joprojām neļauj gūt visaptverošus panākumus daudzpusējā sadarbībā. 2. Izveidojot Eiropas un Vidusjūras reģiona valstu brīvo tirdzniecības zonu, tā kļūs par vienu no pasaules lielākajām brīvās tirdzniecības zonām. Eiropas un Vidusjūras reģiona valstu partnerība ir nozīmīgākais elements Eiropas Savienības ārējās attiecībās ar kaimiņvalstīm. Visi Vidusjūras reģiona partneri uzskata, ka Barselonas process ir galvenais pamats šo valstu kolektīvajām attiecībām ar ES. (II pielikumā ir apkopoti daži no būtiskākajiem Barselonas procesa sasniegumiem kopš tā sākuma). 3. Barselonas augstākā līmeņa sanāksmē 2005. gada novembrī tika apstiprināti 1995. gada Barselonas deklarācijas mērķi un pieņemta 5 gadu darba programma un rīcības kodekss terorisma apkarošanai. Eiropas un Vidusjūras valstu ārlietu ministru konferencē, kas notika 2006. gada novembrī Tamperē, Eiropas un Vidusjūras reģiona valstu partneri vienojās par kopīgu secinājumu dokumentu un pieņēma darba programmu 2007. gadam. Tas lielā mērā bija balstīts uz Komisijas 2006. gada 25. oktobra paziņojumā izklāstītajiem priekšlikumiem. Šā paziņojuma mērķis ir sagatavot nākamo ministru sanāksmi Portugāles prezidentūras laikā, pārskatīt panākumus Tamperē saskaņotās darba programmas īstenošanā un sniegt priekšlikumus 2008. gadam. 4. Komisija atzinīgi vērtē jaunākās iniciatīvas par attiecību stiprināšanu ar Vidusjūras reģiona valstu partneriem. Priekšlikumi par Vidusjūras reģiona valstu savienības izveidi var mobilizēt atjaunoto politisko gribu Eiropā un Vidusjūras reģiona dienvidu daļā, lai stiprinātu Eiropas un Vidusjūras reģiona dienvidu daļas partnerību. Nākamā Eiropas un Vidusjūras reģiona valstu ārlietu ministru konference nodrošinās lielisku iespēju apspriest, kā iespējams iekļaut minēto iniciatīvu un nodrošināt tās darbību sinerģijā ar Eiropas un Vidusjūras reģiona valstu partnerību un Eiropas kaimiņattiecību politiku. Komisijai ir būtiski, lai Eiropas Savienība un Eiropas iestādes pilnībā iesaistās šajā kolektīvajā darbā. 5. Eiropas un Vidusjūras reģiona valstu partnerība 2007. gadā ir aktīvi īstenota. Trīs jomās (politiskais dialogs, ekonomiskā sadarbība un kultūras un humānā dimensija) īstenotā sadarbība ir bijusi ievērojama. Tamperes ministru sanāksmē partneri vienojās par 21 konkrētu iniciatīvu (skatīt III pielikumu); lielākā daļa šo iniciatīvu jau ir ieviestas vai tiks īstenotas līdz 2007. gada beigām. Kopš Tamperes secinājumu pieņemšanas divpusējais politiskais dialogs, ko īstenoja saistībā ar Eiropas kaimiņattiecību politiku, turpināja veicināt reģionālās sadarbības mērķu sasniegšanu daudzās jomās. Kopsavilkumu par partnerības darbību kopš pēdējās Eiropas un Vidusjūras reģiona valstu ministru konferences, kas notika Tamperē, un Eiropas un Vidusjūras reģiona valstu sadarbības galvenajās jomās paveikto skatīt I pielikumā. PRIEKšLIKUMI UN MēRķI 2008. GADAM 6. 2008. gads būs nozīmīgs Barselonas augstākā līmeņa sanāksmē noteikto prioritāšu īstenošanai. Paredzami ievērojami panākumi vairāku iepriekšējos gados pieņemto iniciatīvu īstenošanā, jo īpaši Horizon 2020 iniciatīvas par Vidusjūras attīrīšanu īstenošanā, kā arī tiks veikti turpmāki pasākumi saistībā ar programmu, ko pieņēma ministru sanāksmē par sieviešu lomu sabiedrībā. Turklāt 2008. gadā Eiropas un Vidusjūras reģiona partnervalstis uzsāks piecas lielas iniciatīvas, lai stiprinātu partnerību un paplašinātu to, iekļaujot citas jomas. Minētās iniciatīvas ir šādas. - Eiropas un Vidusjūras reģiona valstu ministru sanāksmes par kultūru rīkošana. - Eiropas un Vidusjūras reģiona valstu ministru pirmās sanāksmes par nodarbinātību un sociālajām lietām rīkošana. - Eiropas un Vidusjūras reģiona valstu ministru pirmās sanāksmes par tūrismu rīkošana. - Eiropas un Vidusjūras reģiona valstu ministru sanāksmes par veselību rīkošana. - Partnerības izveidošana starp Komisiju un Vidusjūras reģiona valstu iestādēm, lai veicinātu amatpersonu un praktikantu norīkošanu un apmaiņu. 7. Papildus minētajām iniciatīvām partneri turpinās darboties citās nozīmīgās jomās, tādās kā: - informācijas sabiedrība, rīkojot Eiropas un Vidusjūras reģiona valstu ministru otro konferenci šajā jomā; - ikgadējās FEMIP konferences rīkošana; - Eiropas un Vidusjūras reģiona valstu ekonomikas un finanšu ministru 4. konferences rīkošana; - tirdzniecības ministru sanāksmju rīkošana; - konference par sadarbību rūpniecības jomā; - 2008. gada nogalē notiks ārlietu ministru sanāksme. Jaunas iniciatīvas Annas Lindas fonda veicināšana un starpkultūru dialoga sekmēšana 8. Eiropas un Vidusjūras reģiona valstu 2008. gada ministru sanāksme par kultūru un kultūras dialogu būs svarīgs notikums, kura mērķis ir sniegt iespēju partneriem noteikt politiskās pamatnostādnes turpmākajām fonda darbībām. Komisija ierosina nodrošināt īpašu šīs sanāksmes popularitāti, īstenojot pasākumus Eiropas un Vidusjūras reģiona partnervalstīs, lai veicinātu starpkultūru dialogu un daudzveidību, kā arī lai vairāk akcentētu to, ka Annas Lindas fonds īsteno tilta funkcijas, savienojot Eiropas un Vidusjūras reģiona valstu kultūras, reliģijas un uzskatus. Eiropas un Vidusjūras reģiona valstu ministru sanāksme par kultūras dialogu būs saskaņā ar Eiropas Parlamenta un Eiropadomes lēmuma mērķiem noteikt 2008. gadu par Eiropas Starpkultūru dialoga gadu (2006. gada 18. decembra lēmums). Sinerģijā ar minēto Komisija ierosina ministriem Lisabonā atzīt 2008. gadu par Eiropas un Vidusjūras reģiona valstu starpkultūru dialoga gadu. 9. Annas Lindas fondu starpkultūru dialogam oficiāli atklāja Aleksandrijā 2005. gada aprīlī. Pēc darba sākotnējā posma, kurā izveidoja fondu kā Eiropas un Vidusjūras reģiona valstu kopīgu iestādi, kas paredzēta kultūras dialoga īstenošanai, partneri nostiprinās šo iestādi, apstiprinot jaunus statūtus un izveidojot jaunu vadību, kurai jāsāk darbība no 2008. gada aprīļa. 10. Audiovizuālā joma, kino, kā arī kultūras mantojuma veicināšana var ļoti efektīvi nodrošināt starpkultūru dialogu starp Vidusjūras reģiona valstīm un Eiropu. Pamatojoties uz Eiropas un Vidusjūras reģiona valstu audiovizuālo programmu rezultātiem un izmantojot Eiropas un Vidusjūras reģiona valstu ekspertu sniegto palīdzību, Eiropas un Vidusjūras reģiona valstu ministru sanāksmē par kultūras jautājumiem, kas notiks 2008. gadā, tiks ierosināta jauna stratēģija Vidusjūras reģiona valstu audiovizuālās nozares veicināšanai. Turklāt tiks uzsākta jauna kultūras mantojuma programma, kuras mērķis ir nodrošināt, lai vietējie iedzīvotāji apzinātos kultūras mantojumu, kā arī nodrošināt piekļuvi zināšanām par kultūras mantojumu. Jauna partnerība tūrisma jomā 11. Tūrisms ir viena no galvenajām tautsaimniecības nozarēm Vidusjūras reģionā. Vidusjūras reģiona partnervalstīs 2005. gadā tika reģistrēti vairāk nekā 50 miljoni tūristu, turklāt lielākajā daļā valstu 50% līdz 80% tūristu bija no ES dalībvalstīm. Atsaucoties uz Marokas, Portugāles un Slovēnijas iniciatīvu, ES un Vidusjūras reģiona partnervalstis vienojās organizēt ministru sanāksmi, kas rīkojama Marokā. Komisija pilnībā atbalsta šo iniciatīvu. Sistemātiskākas pieejas izstrāde sadarbībai nodarbinātības jomā 12. Darba vietu radīšana un darba tirgu modernizācija ir daži aktuālākie Eiropas un Vidusjūras reģiona partnervalstu uzdevumi. Lai arī valstu atšķirības ir ievērojamas, visiem partneriem ir jāpielāgojas globalizācijai un strauji mainīgajai ekonomiskajai videi. Eiropas un Vidusjūras reģiona valstu ārlietu ministru sanāksmē, kas notika Tamperē, „atzinīgi tika novērtēti priekšlikumi par Eiropas un Vidusjūras reģiona valstu darbsemināra rīkošanu 2007. gadā par nodarbinātības politiku un praktiskiem pasākumiem, lai veicinātu darba meklētāju nodarbinātību un radītu pienācīgas nodarbināšanas iespējas”. Darbseminārs „sagatavos augsni Eiropas un Vidusjūras reģiona valstu ministru konferencei par nodarbinātības jautājumiem, kuru organizēs 2008. gadā,” un pulcēs valdību pārstāvjus, sociālos partnerus un starptautiskas organizācijas. 13. Paredzams, ka darbseminārs, kura mērķis ir sagatavoties Eiropas un Vidusjūras reģiona valstu ministru konferencei par nodarbinātības jautājumiem, veicinās: a) labāku izpratni par darba tirgu un nodarbinātības politikas virzienu jautājumiem saistībā ar globalizāciju un demogrāfiskajām izmaiņām un b) to iespēju izmantošanu, ko nodrošina 37 partnervalstu savstarpēja pieredzes un labākās prakses apmaiņa. Ministru konference par nodarbinātības jautājumiem, kas notiks 2008. gada otrajā pusgadā, paredzams, sniegs konkrētas iniciatīvas un priekšlikumus, lai veicinātu darba vietu radīšanu, darba tirgu modernizāciju un pienācīgu darbu. Dzimumu jautājumiem saistībā ar nodarbinātības politiku ir jābūt horizontālai tematiskajai prioritātei ministru konferencē un tās sagatavošanas darbseminārā. Mērķis ir pilnveidot Eiropas un Vidusjūras reģiona valstu partnerības sociālo dimensiju, izmantojot sistemātiskāku pieeju sadarbībai atbilstoši Barselonas augstākā līmeņa sanāksmes mērķiem. Konferences sagatavošanā ir jāiesaista Eiropas un Vidusjūras reģiona sociālie partneri, ja iespējams, 2008. gada pavasarī organizējot semināru par ekonomisko nodarbinātību un ekonomikas izmaiņām. Centieni pastiprināt sadarbību veselības jautājumos 14. Eiropas un Vidusjūras reģiona valstu ārlietu ministru Tamperes sanāksmes secinājumos kompetentās iestādes ir aicinātas 2007. gadā rīkot Eiropas un Vidusjūras reģiona valstu darbsemināru par infekcijas slimību uzraudzību un kontroli. Darbsemināra rezultāti ļaus sagatavot vecāko amatpersonu sanāksmi, kas būs nākamais posms, gatavojoties Eiropas un Vidusjūras reģiona valstu ministru konferencei par veselības jautājumiem. Partnerību veidojošu pasākumu veicināšana 15. Eiropas un Vidusjūras reģiona partnervalstis dokumentā, kura mērķis ir uzlabot Eiropas un Vidusjūras reģiona valstu partnerības darba metodes, apsver iespējas aicināt Vidusjūras reģiona partnervalstu norīkotās amatpersonas palīdzēt Padomes Sekretariātam darbā. Eiropas Komisijai ir bagāta pieredze amatpersonu apmaiņā ar ES dalībvalstīm un citām iestādēm. Valstu norīkotās amatpersonas no ES dalībvalstīm sniedz pozitīvu ieguldījumu Komisijas cilvēkresursu īpašajās zināšanās. Komisija ierosina izveidot partnerību starp Komisiju un Vidusjūras reģiona partnervalstu valsts iestādēm kā partnerību veidojošu papildpasākumu profesionālās pieredzes apmaiņai. Komisijas priekšlikums cita starpā paredz amatpersonu un praktikantu norīkošanu un apmaiņu. DARBA TURPINāšANA UN Tā PAšREIZēJO JOMU KONSOLIDāCIJA Dialogs politikas un drošības jomā 16. Komisija pārliecinoši atbalsta Eiropas un Vidusjūras reģiona valstu reģionālā līmeņa politisko dialogu. Eiropas un Vidusjūras reģiona valstu partnerība ir vienīgā iespēja, kas ļauj visām Vidusjūras reģiona partnervalstīm īstenot viedokļu apmaiņu un iesaistīties konstruktīvā dialogā par spīti joprojām pastāvošajam konfliktam Vidējos Austrumos un citur reģionā. Politiskais dialogs ir kļuvis par ierastu punktu Eiropas un Vidusjūras reģiona valstu vecāko amatpersonu sanāksmju darba kārtībā. Komisija atzinīgi vērtē priekšlikumu saistībā ar darba metožu uzlabošanu, lai vajadzības gadījumā vecākās amatpersonas rīkotos saskaņā ar ātrās reaģēšanas principiem, ierosinot ad hoc ārlietu ministru konferenču rīkošanu, lai reaģētu uz notikumiem reģionā. Savukārt Padome nolēma piedāvāt Vidusjūras (EKP) reģiona partneriem iespēju katrā atsevišķā gadījumā veikt saskaņošanu ar ES deklarācijām un nostājām par KĀDP jautājumiem. 17. Komisija ir pārliecināta, ka Eiropas un Vidusjūras reģiona valstu Parlamentārā asambleja ( EMPA ) ir viens no galvenajiem partnerības ieguvumiem. EMPA politiskajiem pārstāvjiem ļauj apspriest viedokļus par stāvokli reģionā, Barselonas procesa virzību un Eiropas kaimiņattiecību politikas perspektīvas attiecībā uz Vidusjūras reģiona valstīm. Lai sekmīgi organizētu 2008. gada asambleju, Komisija pilnībā atbalstīs Grieķiju, kas vadīs nākamo EMPA prezidentūru. Turklāt Komisija atbalstīs arī EMPA komitejas darbu Eiropas un Vidusjūras reģiona valstu 2008. gada Parlamentārās asamblejas sagatavošanā. 18. Komisija ir pārliecināta, ka lietderīgās diskusijas par vēlēšanām Eiropas un Vidusjūras reģiona valstu vecāko amatpersonu sanāksmēs 2007. gadā var turpināt ekspertu līmenī. Paredzams, ka ekspertu līmeņa sanāksmes organizēšana ļaus partneriem tehniskāk īstenot viedokļu apmaiņu, lai varētu plānot ieinteresēto partneru praktisku sadarbību minētajā jomā. Rīcības kodekss terorisma apkarošanai 19. Komisija uzskata, ka jo īpaši svarīgi ir turpināt padziļināt praktiskos pasākumus, lai īstenotu kopīgi pieņemto rīcības kodeksu terorisma apkarošanai. Tādēļ tā ierosina 2008. gadā koncentrēties uz tehniskiem jautājumiem, piemēram, starptautiskās sadarbības pastiprināšanu krimināllietās un jūras satiksmes, tostarp kravas transporta, drošības pastiprināšanu. Komisija ierosina par katru minēto tēmu rīkot reģionālu Eiropas un Vidusjūras reģiona valstu darbsemināru, kurā piedalītos attiecīgās starptautiskās organizācijas, aģentūras un eksperti. Paredzētā Eiropas un Vidusjūras reģiona valstu civilās aizsardzības sistēma 20. Arvien pieaugošā neaizsargātība pret dabas un cilvēka izraisītām katastrofām daudzās Vidusjūra reģiona valstīs apstiprina to, ka ir jāīsteno efektīvāki drošības pasākumi iedzīvotājiem. Komisija pēdējos gados ir finansējusi EUROMED izmēģinājuma projektu (1998.-2003. g.) un EUROMED tuvināšanās programmu Eiropas un Vidusjūras reģiona valstu sistēmas attīstībai, lai samazinātu, novērstu un pārvaldītu dabas un cilvēka izraisītas katastrofas (2005.-2008. g.), nolūkā stiprināt civilās aizsardzības aģentūras Vidusjūras reģiona partnervalstīs un palielināt aģentūru resursus. Komisija turpinās atbalstīt šo ārkārtīgi lietderīgo iniciatīvu, īstenojot jaunu posmu (2008.-2010. g. EUROMED dabas un cilvēka izraisītu katastrofu novēršanas, seku mazināšanas un pārvaldības programma), kuru veicinās uzlabota stratēģiskā pieeja un ierosinājumi, kas ietverti tuvināšanās programmas starpposma novērtējumā. Darbs pakalpojumu un lauksaimniecības produktu tirdzniecības jomā 21. Lielākā daļa sarunu partneru ir ieinteresēti un gatavi iesaistīties sarunās par pakalpojumiem un tiesībām veikt uzņēmējdarbību. Pēc tirdzniecības ministru sanāksmes, kas paredzēta Lisabonā 22. oktobrī un kurā iecerēts pabeigt reģionālā līmeņa diskusijas, Komisija sāks divpusējas sarunas ar vairākiem ieinteresētajiem Vidusjūras reģiona partneriem. Šīs sarunas par divpusējiem pakalpojumiem un ieguldījumiem sāks 2008. gada sākumā un noslēgs, ievērojot grafiku, kam jānodrošina pakalpojumu un uzņēmumu izveides ievērojama liberalizācija līdz 2010. gadam. Starp Ēģipti, Izraēlu un Maroku notiek sarunas par liberalizāciju lauksaimniecības produktu, apstrādātu lauksaimniecības produktu tirdzniecībā un zivsaimniecībā. Tunisija ir apņēmusies sākt sarunas līdz 2007. gada beigām. Komisijas un Jordānijas sarunas noslēdzās 2005. gadā; tās nodrošināja augsta līmeņa savstarpēju liberalizāciju. Turklāt notiek sarunas par divpusējiem nolīgumiem attiecībā uz lauksaimniecības produktu ģeogrāfiskās izcelsmes norāžu abpusēju atzīšanu un aizsardzību. Zivsaimniecība 22. Saskaņā ar deklarāciju, ko pieņēma Venēcijā (2003. gada novembrī) rīkotajā ministru konferencē zivsaimniecības ilgtspējīgai attīstībai Vidusjūrā, lai ilgtspējīgi pārvaldītu zivsaimniecības resursus Vidusjūrā, tiks pastiprināta sadarbība starp Kopienu un Vidusjūras reģiona partneriem, jo īpaši attiecīgajās reģionālajās iestādēs (Vidusjūras Vispārējo zivsaimniecības komisijā un Starptautisko Atlantijas tunzivju saglabāšanas komisijā). Jūrniecības politika 23. Paziņojumu par integrētu jūrniecības politiku Eiropas Savienībā Eiropas Komisija pieņēma 2007. gada 10. oktobrī. Saistībā ar minēto Komisija ir norādījusi, ka Vidusjūras reģiona valstis ir galvenais reģions attiecībā uz sadarbību resursu apsaimniekošanas un jūrniecības pārvaldības ziņā, ņemot vērā kopīgo atbildību par jūrām, kuru Eiropa dala ar tās tuvākajām kaimiņvalstīm. Eiropas kaimiņattiecību politika nodrošina pamatu efektīvai šīs sadarbības veicināšanai, lai nodrošinātu ES iekšējās darbības un kaimiņvalstu darbības saskaņotību. Prioritārās jomas ir jāapspriež ar mūsu partnervalstīm no Vidusjūras reģiona, un Komisija centīsies uzsākt minēto dialogu ministru līmenī. Enerģētika un transports 24. Marrākešas ministru konferences secinājumos un Paziņojumā par pamatnostādnēm transporta infrastruktūras politikai plašākā Eiropā ir atzīts, ka integrētas, drošas un efektīvas transporta sistēmas ieviešana Vidusjūras reģionā ir galvenais priekšnosacījums, lai varētu pilnveidot stabilitāti reģionā un palielināt starpreģionu tirdzniecību. Lai turpinātu šādas sistēmas ieviešanu, ir ierosināts rīkot augsta līmeņa konferenci (2007. gada beigās vai 2008. gada sākumā) par transporta jautājumiem, kurā koncentrēsies uz diviem galvenajiem punktiem: iepazīstināšanu ar reģionālā transporta darbības plānu un pasākumiem, kas vērsti uz tā darbību īstenošanu, un Eiropas transporta tīkla paplašināšanu, iekļaujot Vidusjūras reģionu. 25. Eiropas un Vidusjūras reģiona valstu enerģētikas forumā izveidotā ekspertu grupa tiksies Briselē 2007. gada 16. oktobrī, lai pārrunātu „Prioritāro rīcības programmu Eiropas un Vidusjūras reģiona valstu sadarbībai enerģētikas jomā” attiecībā uz nākamo laikposmu. Eiropas un Vidusjūras reģiona valstu enerģētikas ministru sanāksme minētās prioritārās programmas pieņemšanai notiks 2007. gada nogalē vai 2008. gada sākumā. Horizon 2020 26. Horizon 2020 , kas attiecas uz Vidusjūras attīrīšanu, turpinās īstenot pasākumus, par kuriem vienojās saskaņā ar grafiku darbībām, ko apstiprināja trešajā Eiropas un Vidusjūras reģiona valstu vides ministru sanāksmē Kairā, un kurus ierosināja Pārvaldības komitejas pirmajā sanāksmē, kas notika 2007. gada jūnijā. Eiropas Vides aģentūra veiks darbību saskaņošanu ar attiecīgajiem partneriem, lai izstrādātu saskaņotu rādītāju procesu un struktūru regulārai, uz rādītājiem balstītai analīzei, tostarp „rezultātu lapu”, lai salīdzinātu un noteiktu attīstības gaitu. Tiks organizēti turpmāki pasākumi EIB darbam, lai noteiktu reģionāli nozīmīgus, bankām pieņemamus projektus. 27. Francijas prezidentūras laikā 2008. gadā Eiropas un Vidusjūras reģiona valstu organizētās ministru sanāksmes tēma būs ūdens. Šī konference notiks gandrīz desmit gadus pēc Turīnā 1999. gadā notikušās Eiropas un Vidusjūras reģiona valstu ministru konferences par vietējo ūdens apsaimniekošanu un piecus gadus pēc ES Ūdens iniciatīvas Vidusjūras komponenta īstenošanas sākšanas. Tai jārisina nozīmīgi politiski jautājumi saistībā ar ūdens resursu apsaimniekošanu, aizsardzību un pakalpojumiem. Sadarbība rūpniecības jomā 28. Nākamā Eiropas un Vidusjūras reģiona valstu ministru sanāksme par sadarbību rūpniecības jomā ir paredzēta 2008. gada oktobrī. Sanāksmē tiks izvērtēti līdzšinējie panākumi un noteikta darba programma sadarbībai rūpniecības jomā 2009.-2010. g. laikposmā. 29. Attiecībā uz politikas virzieniem, kas saistīti ar informācijas sabiedrību, paredzams, ka uzmanība tiks koncentrēta uz atvērtas un konkurētspējīgas digitālās ekonomikas veicināšanu, izmantojot elektronisko komunikāciju normatīvo vidi, kas veicina jauninājumus, ieguldījumus un konkurenci. Sadarbības shēmā ir jāiekļauj tiešsaistes pakalpojumu pilnveidošana, lai uzlabotu sociālo integrāciju, sabiedriskos pakalpojumus, piemēram, izglītību, veselības aprūpi, transportu, un dzīves kvalitāti. Turklāt Vidusjūras reģiona valstu dalību Septītās pamatprogrammas IKT daļā pastiprinās vispārējas intereses projekti. Nesen tika uzsākti divi projekti, kas ir orientēti uz IKT izcilības nodrošināšanu Vidusjūras reģiona partnervalstīs ( MED-IST un MAP-IT ). Paredzēts, ka drīz varētu arī pagarināt termiņu EUMEDCONNECT , vienam no EUMEDIS projektiem. EUROMEDCONNECT ir savienojis pētniecības tīklus Vidusjūras reģionā, un to varēja izmantot kā pētniecības infrastruktūru ES dalībvalstu un Vidusjūras reģiona valstu kopīgajiem informācijas sabiedrības projektiem. Visas šīs jaunās iniciatīvas apspriedīs otrajā Eiropas un Vidusjūras reģiona valstu ministru konferencē par informācijas sabiedrību, kuru organizēs Ēģiptē 2008. gada pirmajā pusgadā. Pašreizējais darbs saistībā ar sadarbību statistikas jomā 30. Uzticama statistika ir nozīmīgs faktors lēmumpieņemšanā; izmantojot MEDSTAT II programmu, Vidusjūras reģiona partnervalstīm tiek sniegta tehniska palīdzība statistikas pakalpojumu sniegšanā. Tā ir orientēta uz statistikas uzlabošanu vairākās galvenajās jomās: lauksaimniecības, enerģētikas, vides, ārējās tirdzniecības, migrācijas, nacionālo kontu, sociālajā (jo īpaši nodarbinātības), tūrisma un transporta jomā; turklāt tiek sniegtas vispārējas mācības statistikas jomā. Programma ilgs līdz 2008. gada beigām. Savukārt 2008. gadā vajadzēs izpētīt pieejamos mehānismus, lai nodrošinātu turpmāku atbalstu valstu statistikas iespēju pilnveidošanai pēc minētā datuma, jo īpaši jomās, kas līdz šim netika skartas, piemēram, pakalpojumu un veselības jomā. Migrācija 31. Eiropas un Vidusjūras reģiona valstu partneri 2007. gada 19. novembrī pirmo reizi tiksies ministru līmenī, lai piedalītos visaptverošā integrētā un līdzsvarotā diskusijā par jautājumiem, kas saistīti ar migrāciju. Nākamā Eiropas un Vidusjūras reģiona valstu ministru sanāksme par migrācijas jautājumiem sniegs lielisku iespēju uzsvērt reģionālās sadarbības pievienoto vērtību, vienlaikus norādot uz nepieciešamību turpināt visu partneru darbu, lai panāktu stratēģisko mērķi – optimizēt migrācijas sociālās un ekonomiskās priekšrocības izcelsmes, tranzīta un galamērķa valstīm. Jaunas ES iniciatīvas legālās migrācijas vadības veicināšanai varētu būt ļoti atbilstošas Vidusjūras reģiona valstu partneriem, piemēram, koncentrēšanās uz cirkulāro migrāciju vai mobilitātes partnerību koncepciju. Paredzētā Eiropas un Vidusjūras reģiona valstu augstākās izglītības un pētniecības telpa 32. Lai turpinātu īstenot Kairas 2007. gada ministru konferencē augstākās izglītības un pētniecības jautājumos pieņemtos mērķus, papildus Uzraudzības komitejai, kas paredzēta Eiropas un Vidusjūras reģiona valstu sadarbībai pētniecības un tehnoloģiju attīstības jomā ( MOCO ), tiks izveidota ekspertu grupa, lai risinātu jautājumus saistībā ar augstāko izglītību. Komisija uzskata, ka visbūtiskākie jautājumi attiecas uz strukturālo reformu ieviešanu un īstenošanu Vidusjūras reģiona partnervalstīs; tie skar trīs galvenās jomas, kas noteiktas ES līmenī, proti, programmas izmaiņas, tostarp Boloņas procesā paredzētās, pārvaldību un finansējumu. Ekspertu grupa ne vēlāk kā 2008. gada otrajā semestrī sniegs ziņojumu Eiropas un Vidusjūras reģiona valstu komitejai. Komisija ierosina pirmā ziņojuma sagatavošanā jo īpaši koncentrēties uz Eiropas un Vidusjūras reģiona valstu izglītības sistēmu tuvināšanas vispārējā mērķa veicināšanu saistībā ar Boloņas procesu un ECTS sistēmu. MOCO tiks iesaistīta INCO-NET 2008. gadā paredzētajās projektu darbībās (kurās piedalās visi MOCO dalībnieki). INCO-NET veida darbības būs lietderīgas, paplašinot kopīgo un reģionālo prioritāšu loku, palielinot informētību, resursu pieaugumu un MOCO funkcionēšanu. Rīcības plāns par sieviešu lomu sabiedrībā 33. Paredzams, ka Eiropas un Vidusjūras reģiona valstu komiteja organizēs Eiropas un Vidusjūras reģiona valstu sanāksmi vecāko ekspertu līmenī, lai pārskatītu Stambulas ministru sanāksmē par sieviešu lomu sabiedrībā saskaņoto pasākumu īstenošanu trīs norādītajās darba jomās: sieviešu politiskās un pilsoņu tiesības; sieviešu sociālās un ekonomiskās tiesības un ilgtspējīga attīstība; sieviešu tiesības kultūras jomā un saziņas un plašsaziņas līdzekļu nozīme. Eiropas un Vidusjūras reģiona valstu partnerības un plašsaziņas līdzekļu iniciatīva 34. Dažādas darbības plašsaziņas līdzekļu nozarē (mācības jaunajiem žurnālistiem, TV un radio programmas vietējās valodās, preses pielikumi, izzināšana un aptaujas sabiedriskās domas izpētei utt.) palīdzēs veicināt Eiropas un Vidusjūras reģiona valstu partnerības pamanāmību Vidusjūras reģionā, kā arī sekmēs abu Vidusjūras krastu tautu savstarpējo sapratni, pateicoties programmai informācijas un sakaru jomā. 35. Eiropas un Vidusjūras reģiona valstu un plašsaziņas līdzekļu darba grupa atkārtoti tiksies, lai izpētītu, kā partnerībā konsolidēt plašsaziņas līdzekļu iespējas un nozīmi. Grupas dalībnieki arī sniegs padomus par praktiskiem priekšlikumiem, lai risinātu dažādas problēmas, kas akcentētas dažādās konferencēs un semināros saistībā ar plašsaziņas līdzekļiem. Pēc Dublinas konferences „Ziņošana par terorismu” tiks veikti turpmāki pasākumi, un tiks organizēta liela mēroga reģionālā konference par plašsaziņas līdzekļu reģionālo attīstību.